Părțile exercită guvernanța proiectului ITER și supraveghează OI în principal prin intermediul Consiliului ITER, în cadrul căruia sunt reprezentate toate părțile și care se reunește de două ori pe an. Consiliul ITER are autoritate și responsabilitate generală pentru proiect; acesta este susținut de organismele sale subordonate/consultative.

„Abordarea progresivă” este una dintre părțile esențiale ale schimbării de direcție din punct de vedere al gestionării. Aceasta împarte construcția și asamblarea instalației în patru etape, fiecare dintre ele contribuind la realizarea unui obiectiv-cheie. Aceasta culminează cu obiectivul final al celei de a patra etape: operația completă deuteriu-tritiu (D-T). În cursul fiecărei etape a proiectului, sunt desfășurate doar activitățile esențiale pentru realizarea obiectivului etapei respective. Acest plan ține seama de constrângerile financiare ale părților ITER prin limitarea contribuțiilor în numerar și prin amânarea contribuțiilor în natură care nu sunt necesare pentru etapa curentă în care se află proiectul. Acesta reduce, de asemenea, riscurile prin testarea instalației și a componentelor existente după finalizarea fiecărei etape, permițând identificarea și abordarea eventualelor probleme înainte de a trece mai departe. La momentul actual, proiectul se află în prima etapă, obiectivul-cheie al acestuia fiind prima plasmă. În vederea realizării primei plasme în 2025, astfel cum este preconizat, F4E a adoptat o strategie numită „Calea neîntreruptă către prima plasmă” (Straight Road to First Plasma), care prioritizează componentele esențiale pentru această etapă principală. Abordarea progresivă este ilustrată în figura 5 de mai jos.

La fel ca în cazul construcției ITER, contribuțiile în natură pentru proiectele care fac obiectul abordării extinse sunt formalizate prin utilizarea de AA, iar valorile acestora sunt măsurate în credite. Creditele AE sunt numite unități de cont pentru abordarea extinsă (Broader Approach Units of Account – BAUA). Domeniul complet de aplicare al activităților acoperite de acordul privind abordarea extinsă are o valoare de 1 000 000 BAUA, din care 500 000 sunt furnizate de Euratom și 500 000 de Japonia.

1.DG coordonatoare

Direcția Generală Energie (DG ENER)

2.Organizare și calendar

Evaluarea a fost coordonată de DG Energie începând din aprilie 2018 sub supravegherea unui grup interservicii (ISG), alcătuit din reprezentanți din partea SG, BUDG, DG RTD.

În 2018, au avut loc reuniuni ale grupului interservicii la 10 ianuarie, 22 februarie, 19 martie, 2 mai, 18 iunie și 6 noiembrie.

Grupul interservicii a fost consultat cu privire la proiectul de raport în data de 25 octombrie.

Excepții de la orientările pentru o mai bună legiferare

Niciuna.

3.Surse de probe

Mai jos este o listă cu toate documentele pe care prezentul studiu le-a utilizat ca bază pentru analiza sa:

·Decizia Consiliului care a înființat F4E și i-a definit obiectivele: „de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe”, 27 martie 2007

·Rapoartele anuale F4E

·Pentru informații generale referitoare la regulamentul privind achizițiile private: David Metzger, „Regulile de acțiune: Achizițiile în sectorul privat și dreptul comun”(„The Rules of Engagement: Private Sector Procurement and the Common Law”), aprilie 2012

·„Perspectiva energetică 2050”, publicată în 2012

·Ernst & Young, publicat de Parlamentul European, „Potențialul de reorganizare în cadrul proiectului ITER pentru a îmbunătăți eficacitatea din punct de vedere al costurilor” („Potential for Reorganisation within the ITER Project to Improve Cost-effectiveness”), 15 mai 2013

·William Madia and Associates, „Raport final al evaluării gestionării ITER, 2013” („Final report of the 2013 ITER Management Assessment”), 18 octombrie 2013

·„Planul strategic privind tehnologiile energetice (Planul SET)”, publicat la 12 decembrie 2017

·Cea de a șasea evaluare anuală a F4E, Raport către Consiliul de administrație

·Trinomics, „Studiu privind impactul activităților ITER în UE” („Study on the impact of the ITER activities in the EU”), mai 2018 [numit în mod obișnuit studiul „Raportul cost-avantaje” („Value for Money study”)]

·Ramboll, „Contribuția europeană adusă ITER: Realizări și provocări” („The European Contribution to ITER: Achievements and Challenges”), mai 2018